जानकारी के अनुसार सरकार ने अवधेशानंदगिरी को बाबा से बातचीत के लिए जिम्मेदारी दी है। मध्य प्रदेश में राज्यमंत्री का दर्जा प्राप्त कम्प्यूटर बाबा ने एक अक्टूबर को अपने पद से इस्तीफा दे दिया था। कम्प्यूटर बाबा ने आरोप लगाया था कि सरकार संत समाज की उपेक्षा कर रही है। उन्होंने कहा, ‘सरकार धर्म के प्रति नहीं चलना चाहती है। सरकार मेरी भी नहीं सुन रही है। इसके बाद से ही कंप्यूटर बाबा सरकार के खिलाफ लगातार बयान दे रहे हैं। कंप्यूटर बाबा उन पांच बाबाओं में शामिल हैं जिन्हें शिवराज सरकार ने राज्यमंत्री के दर्जे से नवाजा था। इससे पहले कंप्यूटर बाबा तब चर्चा में आए थे जब वे राजधानी भोपाल पहुंचे और सरकारी गेस्ट हाउस की छत पर धूनी रमाकर बैठे थे।